Дана 9. априла 1940. Немачка је започела операцију Везерибунг, како би заузела Данску и Норвешку, наводно као одбрамбени маневар против планиране (и отворено разматране) француско-британске окупације ових земаља са циљем контролисања извоза шведске гвоздене руде, као и успостављања контроле над северним Атлантиком. Након неуспешног британског похода у Норвешкој, Финска и Шведска су биле одсечене од запада. Последица овога је била да је Немачка извршила притисак на неутралну Шведску да допусти транзит војног материјала и трупа кроз своју територију. Немачко војно присуство близу севера Финске и тамошњих рудника никла, Финска је сматрала напретком у стратешкој ситуацији.